ตามคาด! CRC เข้าวิน SET50-SET100 ฟาก BPP-AAV หลุดโผ มีผล 25 ก.พ.นี้
ตามคาด! CRC เข้าวิน SET50-SET100 ฟาก BPP-AAV หลุดโผ มีผล 25 ก.พ.นี้
20 ก.พ. 2563

ผู้สื่อข่าวรายงานว่า วันนี้ (20 ก.พ. 2563) ตลาดหลักทรัพย์แห่งประเทศไทย (ตลท.) นำหลักทรัพย์ของ บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC ซึ่งจดทะเบียนและเริ่มทำการซื้อขายวันแรกเมื่อ 20 ก.พ. 2563 เข้าคำนวณดัชนี SET50 และ SET100 โดยมีผลตั้งแต่วันที่ 25 ก.พ. 2563 เป็นต้นไป และนำหลักทรัพย์ของบริษัท บ้านปู เพาเวอร์ จำกัด (มหาชน) หรือ BPP และ บริษัท เอเชีย เอวิเอชั่น จำกัด (มหาชน) หรือ AAV ออกจากองค์ประกอบของดัชนี SET50 และ SET100 ไปอยู่ในกลุ่มหลักทรัพย์สำรอง (Reserve List) ของแต่ละดัชนีตามลำดับ